Pirjo Uino

**Pirjo Suvikki Uino** (o.s. Rauhala, s. 3. maaliskuuta 1953 Helsinki) on suomalainen arkeologi ja dosentti (1998-) Helsingin yliopistossa. 

Uino kirjoitti ylioppilaaksi 1971 Kannaksen yhteislyseosta Lahdessa ja valmistui filosofian maisteriksi 1977 Helsingin yliopistosta. Uino väitteli vuonna 1997 filosofian tohtoriksi aiheenaan Karjalan esihistoria. Uinon tieteellisen työn pääalueita ovat rautakauden talot, Karjalan ja Venäjän arkeologia ja puutarha-arkkitehtuuri. Hän on toiminut tutkijana ja opettajana Helsingin yliopistossa sekä tehnyt pitkän virkauran Museovirastossa. Eläkkeelle hän jäi Itä- ja Pohjois-Suomen kulttuuriympäristöpalvelut -yksikön yli-intendentin virasta. 

## Ura
Opiskeluaikana Uino osallistui Italiassa Herculaneumin arkeologisiin kaivauksiin 1974. Hän löysi kivikautisen kalliomaalauksen 1975 Enonkosken  Kurtinvuorelta. Seuraavana kesänä hän osallistui Grönlannissa pohjoismaiseen arkeologiseen tutkimusretkikuntaan, joka kartoitti ja tutki kahden kuukauden ajan skandinaavisia siirtokuntia Qordlortoq-laaksossa.

Valmistuttuaan Uino sai kiinnityksen Helsingin yliopiston arkeologian laitoksella 1978 käynnistyneeseen Suomen Akatemian rahoittamaan ja professori Carl Fredrik Meinanderin johtamaan ”Suomen rautakauden yhteiskunta” -hankkeeseen. Tutkimukset keskittyivät Salon (Uskelan) Isokylään, josta paljastui rautakautinen asuinpaikka-alue talonjäännöksineen. Uinon lisensiaattityö (1983) käsitteli näitä rakennuksia ja Suomen rautakautisia taloja.

Uinon erikoisalaa on 1980-luvun puolivälistä alkaen ollut Karjalan rautakausi ja keskiaika. Uino osallistui 1984–1986 Olhavanjoen varrella Staraja Ladogan eli Laatokanlinnan viikinkiaikaisen kauppapaikan kaivauksiin Suomen ja Neuvostoliiton välisen tieteellis-teknillisen yhteistyön (TT-komitea) puitteissa. Vuonna 1988 Uino aloitti Luovutetun Karjalan alueella arkeologiset tutkimukset. Kaivauksia tehtiin mm. Käkisalmen linnassa, jossa tutkimuksia johti Aleksandr Saksa (NL:n Tiedeakatemia, Leningrad). Uinon väitöskirja (1997) käsitteli Suomen entisen Karjalan rautakautista asutusta ja sen alkuperää monitieteisestä näkökulmasta. Museovirastossa Uino toimi suomalais-venäläisessä arkeologian alan työryhmässä. Laajapohjainen yhteistyö Neuvostoliiton/Venäjän arkeologien kanssa on johdattanut monille matkoille itään, Siperiaan saakka.

Taidehistoriassa Uinon erikoisalaa on 1900-luvun alun puutarha-arkkitehtuuri, erityisesti tasavallan presidentin kesäasunnon Villa Kultarannan puutarha Naantalissa.

Uino toimi Suomen arkeologisen seuran puheenjohtajana vuosina 2004–2006 ja Suomen Muinaismuistoyhdistyksen varasihteerinä vuosina 1975–1993.

## Tunnustukset
Suomen Valkoisen Ruusun ritarimerkki 2011. 

Karjalan Liiton kultainen ansiomerkki 2000 ja Pro Carelia -ansiomerkki 2025.

Museoneuvoksen arvonimi 2025.

## Julkaisuja
Täydellinen julkaisuluettelo:

Rauhala, Pirjo 1976. Enonkosken Kurtinniemen "luolamaalaus". *Suomen Museo* 1976, 83. vuosikerta*.* s. 53–58. 

Rauhala, Pirjo 1977. Liljendalin Kvarnbacken. *Helsingin yliopiston arkeologian laitos. Moniste no* 13. Helsinki. 112 s.  (pro gradu)

Uino, Pirjo 1986. *Iron Age Studies in Salo I‒II.* Suomen Muinaismuistoyhdistyksen Aikakauskirja 89:1. Helsinki. 201 s. ,  (lisensiaattityö, osassa I useita kirjoittajia)

Uino, Pirjo 1989. On the history of Staraja Ladoga. *Acta Archaeologica* vol. 59–1988. København. s. 205–222.

Uino, Pirjo 1997. *Ancient Karelia. Archaeological studies. ‒ Muinais-Karjala. Arkeologisia tutkimuksia.* Suomen Muinaismuistoyhdistyksen Aikakauskirja 104. Helsinki. 426 s.  (väitöskirja)

Uino, Pirjo 2003. Karjalan arkeologiaa 150 vuotta. – Keskirautakausi 300–800 jKr. – Viikinkiaika 800–1100 jKr. – Aleksandr Saksa & Pirjo Uino & Markus Hiekkanen: Ristiretkiaika 1100–1300 jKr. – Kunnittainen katsaus luovutetun Karjalan muinaisjäännöksiin, arkeologisiin tutkimuksiin ja löytöihin. *Karjalan synty*. *Viipurin läänin historia* 1. s. 117–150, 291–474, 505–511. 

Pirjo Uino (Toim.) 2004. *Ammoin Ankkapurhassa – Kymenlaaksossa kivikaudella*. Museovirasto/Stora Enso Anjalankosken tehtaat, Helsinki. 84 s. 

Pirjo Uino (Toim.) 2004. *Fenno-ugri & slavi 2002. Dating and Chronology*. *Museoviraston Arkeologian osaston julkaisuja* 10. Helsinki. 138 s. 

Halinen, Petri & Immonen, Visa & Lavento, Mika & Mikkola, Terhi & Siiriäinen, Ari & Uino, Pirjo (Toim.) 2008. *Johdatus arkeologiaan.* Gaudeamus, Helsinki. 509 s. 

Uino, Pirjo 2014. Alussa oli Rakkauden lähde – Kultarannan puisto ja puutarha. *Kultaranta.* (Toim. Hannu Heikkilä). SKS, Helsinki. s. 142−241, 267−275. 

*New Sites, New Methods. Proceedings of the Finnish-Russian Archaeological Symposium, Helsinki, 19–21 November, 2014.* *Iskos* 21. (Toim. Pirjo Uino & Kerkko Nordqvist). Helsinki 2016. s. 9–23.  Vol. 21 (2016): New Sites, New Methods. Proceedings of the Finnish-Russian Archaeological Symposium, Helsinki, 19–21 November, 2014 | Iskos

*Viipuri – Vyborg. Historiallinen kaupunkikartasto – Historic Towns Atlas.* Scandinavian Atlas of Historic Towns. New Series, No 3, Suomi‒Finland. (Toim. Kimmo Katajala ‒Marjatta Hietala ‒ Marjaana Niemi ‒ Pirjo Uino ‒ Martti Helminen ‒ Antti Härkönen ‒ Helena Hirvonen.) AtlasArt, Helsinki 2020. s. 12‒37.  Viipuri – Historiallinen kaupunkikartasto | Wiipuri.fi

Silver, Minna & Uino, Pirjo (Toim.) 2020. *Tiedenainen peilissä ‒ Arkeologian professori Ella Kivikosken elämä ja tutkimuskentät*. Bibliotheca Sigillumiana 9. Sigillum, Turku. 601 s.  Tiedenainen peilissä. Arkeologian professori Ella Kivikosken elämä ja tutkimuskentät - Oy Sigillum Ab

Silver, Minna & Uino, Pirjo 2023. Professor Ella Kivikoski’s groundbreaking archaeological path. *Iskos* 27. Celebrating 100 Years of Archaeology at the University of Helsinki – Past, Present, and Future. Helsinki. s. 34–53.  (print),  (pdf) 141753-Article Text-315513-1-10-20231206 (4).pdf

Nordqvist, Kerkko & Uino, Pirjo 2023.  Archaeological cooperation in the Soviet Union and Russia from the 1950s to the early 2020s. *Iskos* 27. Celebrating 100 Years of Archaeology at the University of Helsinki – Past, Present, and Future. Helsinki. s. 156–179.  (print),  (pdf) 141764-Article Text-315535-1-10-20231206 (2).pdf

## Lähteet